**HALLINTOA JA TOIMINTAA KOSKEVA OHJESÄÄNTÖ**

Pohjois-Suomen ortodoksisen seurakunnan hallinnon ja toiminnan järjestäminen

**LUONNOS 220421 / iMP**

# Lähtökohdat, voimaantulo ja sitovuus

Tämä ohjesääntö on tehty Kajaanin, Lapin ja Oulun ortodoksisten seurakuntien yhdistymissä syntyvän uuden Pohjois-Suomen ortodoksisen seurakunnan toiminnan käynnistämistä ja kehittämistä varten. Ohjesääntö on samalla uuden seurakunnan hallintorakenteen kuvaus. Uusi seurakunta aloittaa toimintansa 1.1.2022.

# Seurakuntaliitoksen toteuttaminen, nimi ja alueet

Kajaanin, Lapin ja Oulun seurakunnat yhdistyvät kokonaan 1.1.2022. Samana päivänä yhteisen seurakunnan nimeksi tulee Pohjois-Suomen ortodoksinen seurakunta. Seurakuntaan perustetaan Kainuun ja Lapin kappeliseurakunnat, joiden alueet muodostuvat nykyisten Kajaanin ja Lapin ortodoksisten seurakuntien alueista.

Pohjois-Suomen ortodoksisella seurakunnalla on 1.1.2022 alkaen yksi yhteinen y-tunnus, yhteinen talous ja yhteinen hallinto. Yhteinen tuloveron kirkollisveroprosentti vuodelle 2022 on yhdistymissopimuksen mukaisesti 2,1%

Tarkemmin kappeliseurakunnista säädetään Kainuun ja Lapin kappeliseurakuntien ohjesäännöissä, jotka on hyväksytty kaikkien edellä mainittujen seurakuntien valtuustoissa samalla kertaa liittymissopimuksen kanssa.

# Pohjois-Suomen ortodoksisen seurakunnan visio ja tavoitteet

3.1. Visio

Seurakuntien yhdistymisellä perustetaan uusi elinvoimainen Pohjois-Suomen ortodoksinen seurakunta. Seurakunta on väestöltään, henkilöstöresursseiltaan ja taloudellisilta voimavaroiltaan riittävän vahva. Seurakunta julistaa ilosanomaa Kristuksesta, johdattaa pelastukseen ja kantaa vastuuta koko seurakunnasta.

Uusi seurakunta huolehtii koko alueensa jäsenistöstä, pyhäköistä ja muusta omaisuudestaan painottaen ja huomioiden kaikessa toiminnassaan alueellisuutta ja seurakunnan laajuudesta johtuvia pitkiä maantieteellisiä etäisyyksiä.

3.2. Tavoitteet

3.2.1. Strateginen yhdistyminen

Yhdistymisessä on kyse strategisesta uuden seurakunnan perustamisesta, jolla valmistaudutaan tuleviin väestö- ja palvelurakenteen muutoksiin.

Yhdistymisessä ja sen valmistelussa varmistetaan, että kaikki uuden seurakunnan jäsenet hyötyvät uudesta vahvemmasta seurakunnasta.

Yhdistymisellä turvataan jumalanpalveluksien ja muiden kirkollisten toimitusten toteutuminen, pastoraaliset palvelut, ja muu seurakunnallinen toiminta koko alueella.

Uuden seurakunnan kaikki alueet ovat yhdenvertaisia niin hyvin kuin se kohtuullisesti on mahdollista. Muuttuvassa maailmassa varaudutaan uusiin tilanteisiin ja uusi seurakunta pyrkii kaikin kohtuullisin keinoin toimimaan siten, että yhdenvertaisuusperiaate toteutuu tulevaisuudessakin.

3.2.2. Uuden seurakunnan tavoitteet

Strateginen yhdistyminen toteutetaan toiminnallisesti ja taloudellisesti siten, että muodostettava uusi seurakunta on kehittyvä ja vetovoimainen.

Keskeisenä tavoitteena on tasapainoinen ja suunnitelmallinen talous, laadukkaat palvelut ja osaava henkilöstö.

Seurakunta keskittyy perustehtäväänsä ja kirkon arvoihin perustuvaan seurakuntatyöhön. Erityistä huomiota kiinnitetään siihen, että seurakuntaa kehitetään seurakuntalaisten tarpeita vastaavaksi osa-alueet ja niiden vahvuudet hyödyntäen.

Vetovoimaisuuden ja tulevaisuuden turvaaminen edellyttää vahvaa panostusta lapsi- ja nuorisotyöhön sekä aktiivista ortodoksitaustaista maahanmuuttajatyötä.

# Seurakunnan kehittäminen

4.1. Yleistä

▪ Johtamisen, hallinnon ja palvelujen laadukas järjestäminen

▪Tehokas ja palveluhenkinen organisaatio, jossa päätöksenteko on   
mahdollisimman osallistavaa, avointa, oikeudenmukaista ja vastuullista.

▪Työnantajana seurakunnan vetovoiman vahvistaminen henkilöstön osaamista, jaksamista ja työhyvinvointia ja -terveyttä kehittämällä.

4.2. Seurakuntatyön kehittämistavoitteet

**•**Seurakunnan toiminnan suunnittelu, työn painopisteiden määrittäminen sekä tavoitteiden asettaminen ja toteutumisen seuranta

•Jumalanpalvelusten tasapuolinen, seurakuntalaisen kannalta maantieteellisen etäisyyden ja pienryhmät huomioon ottava järjestäminen säännöllisesti seurakunnan eri alueilla

•Sairaaloissa, laitoksissa ja kodeissa tapahtuvien lähipalvelujen turvaaminen seurakunnan eri osissa. Lähipalveluilla tarkoitetaan tässä sairaan ripityksiä, kiitosrukouspalveluksia, kodinpyhityksiä jne.

▪Vetovoimaisuuden ja tulevaisuuden turvaaminen edellyttää vahvaa panostusta opetukseen, lapsi- ja nuorisotyöhön, aikuiskasvatukseen ja työhön kirkkoon liittyjien ja ortodoksitaustaisten maahanmuuttajien parissa.

•Digitalisaatio ja sähköisen asioinnin kehittäminen, joista seuraa palveluiden kustannustehokkuuden parantaminen.

•Viestinnän ja tiedottamisen tehokas, täsmällinen ja positiivinen ote

•Vapaaehtoisten kannustaminen, motivointi ja osallistaminen

4.3. Talouden kehittämistavoitteet

• Toiminnan taloudellisuus, tehokkuus ja vaihtoehtoiset toimintamallit selvitetään vuoden 2023 loppuun mennessä.

• Talous pidetään tasapainossa lyhyellä ja pitkällä aikavälillä niin, ettei uutta toiminnallista alijäämää synny.

• Vuosikatteen pitää riittää kattamaan vähintään nettoinvestoinnit vuodesta 2022 alkaen.

• Seurakunnan toiminta järjestetään kohtuullisella veroprosentilla.

• Pääomat sijoitetaan suunnitelmallisesti ja tuottavasti.

• Palveluja ulkoistetaan, jos se on kokonaistaloudellisesti edullista.

4.4. Uuden seurakunnan asema ja yhteistyötavoitteet

Seurakunta on Pohjois-Suomen ulospäinsuuntautuva, aktiivinen ja kehittyvä seurakuntayhteisö, joka edistää rakentavaa ekumeenista yhteistyötä muiden Pohjois-Suomen seurakuntien kanssa ja verkostoituu aktiivisesti muiden yhteistyötahojen kanssa.

4.5. Henkilöstön kehittämistavoitteet

Uuden seurakunnan henkilöstöhallinnon kehittämistavoitteina ovat:

• Organisaatio on selkeä, matala, joustava ja seurakuntalaisia palveleva.

•Työnantajana seurakunta tukee aktiivisesti palkatun henkilöstön ammattitaidon kehittämistä.

•Seurakunta tukee ja kannustaa vapaaehtoistyöntekijöitä sekä mahdollistaa heidän kouluttautumisensa.

•Työnantajana seurakunta huolehtii aktiivisesti henkilökunnan hyvinvoinnista mm. turvaamalla henkilökunnalle mahdollisuuden ammatilliseen ja ulkopuolelta annettuun työnohjaukseen.

4.6.Sääntöjen kehittämisen tavoitteet

▪Seurakunnan taloussääntö ja sisäisen valvonnan ohje päivitetään 2022 loppuun mennessä

▪Seurakunnan hautausmaiden ohjesäännöt laaditaan 2022 loppuun mennessä

▪Kiinteistöjen ja muun omaisuuden hoito- ja sijoitussuunnitelma laaditaan 2022 loppuun mennessä

# Luottamushenkilöorganisaatio

Luottamuselimet valitaan siten, että demokraattinen päätöksenteko ja alueellinen edustus toteutuvat. Vuonna 2022 henkilövalinnat tehdään seuraavasti:

5.1. Toimielimet

• Seurakunnanneuvosto, kirkkoherra + pääkirkon isännöitsijä + 5 jäsentä:

- Entinen Kajaanin ortodoksinen seurakunta 2

- Entinen Lapin ortodoksinen seurakunta

- Entinen Oulun ortodoksinen seurakunta 1+pääkirkon isännöitsijä

- lisäksi kappeliseurakunnan papilla on puheoikeus seurakunnanneuvoston kokouksissa

• Kiinteistölautakunta, jossa edustus jokaiselta alueelta.

• Vaalilautakunta ja muut mahdolliset toimikunnat

5.2. Puheenjohtajapaikkojen jako

Valtuuston puheenjohtaja ja varapuheenjohtajat ovat eri alueilta. Varapuheenjohtajia valitaan kaksi.

# Seurakuntaliitoksen valmistelu

Seurakunnanvaltuustojen päätettyä seurakuntien yhdistämisestä, tulevan toiminnan valmistelua jatkavat nykyisten seurakuntien kirkkoherrat. He voivat kutsua tarvittavia asiantuntijoita.

# Toimihenkilöorganisaatio

Seurakuntien työntekijät siirtyvät uuden seurakunnan palvelukseen entisin ehdoin vanhoina työntekijöinä. Seurakuntien työntekijöiden asemasta noudatetaan ortodoksisesta kirkosta annetun lain oikeusohjeita, jonka mukaan lakkaavan seurakunnan pysyväisluonteisessa työsopimussuhteessa olevat työntekijät siirretään uuden seurakunnan vastaaviin työsopimussuhteisiin heille soveltuviin tehtäviin. Työehtosopimuksen mukaiset yhteistoimintaneuvottelut käydään mahdollisimman pian yhdistymisen jälkeen.

# Hallinnolliset palvelut

Pohjois-Suomen seurakunnan hallinnollinen keskuspaikka on Oulu. Kainuun kappeliseurakunnan keskuspaikka on Kajaani. Lapin kappeliseurakunnan keskuspaikka on Rovaniemi.

Hallinnollisia palveluja tarjotaan jokaisessa keskuspaikassa. Sähköistä asiointia kehitetään aktiivisesti helpottamaan seurakuntalaisten palvelua.

# Seurakunnanneuvosto ja kappelineuvostot

Uusi seurakunta arvostaa alueellista elinvoimaisuutta ja edistää seurakuntalaisten omaehtoista toimintaa. Tämä tapahtuu valitsemalla kappeliseurakuntien alueelle kappelineuvostot, joilla on vaikutusvaltaa oman alueen toimintaan ja sen kehittämiseen.  
Kappelineuvostolla on merkittävä rooli oman alueen toimintasuunnitelman ja talousarvioesityksen laadinnassa.

Seurakunnanneuvosto käsittelee koko seurakunnan asioita alueellista yhdenvertaisuusperiaatetta noudattaen.

LIITTEET

1. Kappeliseurakuntien ohjesääntö
2. Johtosääntö
3. Taloussääntö
4. Sisäisen valvonnan ohje
5. Hautausmaiden sääntö
6. Tilikartta
7. Seurakuntien tilinpäätökset 31.12.2020
8. Taloussuunnitelma 2022-2023
9. Testamentti- ja lahjoitusomaisuusluettelot